10. ΝΟΜΟΣ υπ’ αριθ. 456 της 13/19 Οκτ. 1976 (ΦΕΚ Α΄ 277) Περί φωτοβολίδων και πυροτεχνημάτων. Έννοια όρων. Άρθρ.1.-Δια την εφαρμογήν του παρόντος νόμου: 1.«Φωτοβολίδες» νοούνται μείγματα ευφλέκτων υλών εκτοξευόμενα εν αναφλέξει δια καταλλήλου συσκευής, χρησιμοποιούμενα δε προς φωτισμόν περιοχής ή σηματοδοσίαν εις τας Ενόπλους Δυνάμεις και την Ναυτιλίαν. 2.«Βεγγαλικά» νοούνται μείγματα ευφλέκτων υλών καιομένων μετά λαμπράς φλογός, η οποία, δια προσθήκης καταλλήλων μεταλλικών αλάτων, χρωματίζεται ποικιλοτρόπως, χωρίς να δημιουργήται εκ της καύσεως κίνδυνος σωματικών βλαβών ή πυρκαϊάς. «Κροτίδες» νοούνται πυροτεχνουργικά κατασκευάσματα διαφόρων τύπων (τρακατρούκες, βαρελότα κλπ.), τα οποία δια τριβής, εναύσματος, κρούσεως ή εκτοξεύσεώς των τη βοηθεία ειδικής συσκευής ή μη, εκρήγνυνται είτε επί του εδάφους είτε εις τον αέρα και παράγουν ισχυρόν κρότον. «Πυροτεχνικά παιδικά αθύρματα» νοούνται μείγματα ευφλέκτων υλών διαφόρων τύπων τα οποία χρησιμοποιούνται προς τέρψιν και καίονται δι’ εναύσματος, τριβής, κρούσεως ή τη βοηθεία ειδικής συσκευής, χωρίς να προκαλήται εκ της καύσεώς των ενοχλητικός θόρυβος ή κίνδυνος σωματικών βλαβών ή πυρκαϊάς. Άδειαι εισαγωγής. Άρθρ.6.-«1.Οι παραβάτες των διατάξεων των άρθρ. 2, 3, 4 και 5α παρ. 1, 2 εδάφ. α΄, β΄, και γ΄ του παρόντος νόμου, ως και των κατ’ εξουσιοδότηση αυτού εκδιδόμενων προεδρικών δ/των, τιμωρούνται με φυλάκιση τουλάχιστον 3 μηνών και με χρηματική ποινή, εφόσον η πράξη δεν τιμωρείται βαρύτερα από άλλη διάταξη. 2.Οι παραβάτες των διατάξεων του άρθρ. 5 και 5α, παρ. 2 εδάφ. δ΄, τιμωρούνται με φυλάκιση μέχρις ενός (1) έτους και χρηματική ποινή, εφόσον η πράξη δεν τιμωρείται βαρύτερα από άλλη διάταξη». Οι παρ. 1 και 2, αντικαταστάθηκαν ως άνω από την παρ. 2 του άρθρ. 30 του Νόμ. 2168/3-3 Σεπτ. 1993 (ΦΕΚ Α΄ 147), κατωτ. αριθ. 18. Σύμφωνα δε με το άρθρ. 44 του ίδιου Νόμ. 2168/93, η ισχύς του νόμου αυτού αρχίζει μετά 2 μήνες από τη δημοσίευσή του στην Εφημερίδα της Κυβερνήσεως. 3.Με τας εν τη προηγουμένη παρ. 2 ποινάς τιμωρούνται και οι επιφορτισμένοι με την επιμέλειαν ανηλίκων οίτινες παραμελούντες την εποπτείαν τούτων γίνονται παραίτιοι παραβάσεως υπ’ αυτών των διατάξεων του άρθρ. 5 παρ. 1 του παρόντος. 4.Η εισαγωγή εις δίκην των κατηγορουμένων επί τι των υπό του παρόντος προβλεπομένων εις βαθμόν πλημμελήματος εγκλημάτων, γίνεται υποχρεωτικώς δι’ απ’ ευθείας κλήσεως, καθ’ ης δεν επιτρέπεται προσφυγή. Τελικαί Διατάξεις. Άρθρ.7.-Δια την εισαγωγήν εκ του εξωτερικού και την εμπορίαν πρώτων υλών εξ ων κατασκευάζονται κροτίδες, φωτοβολίδες, βεγγαλικά και πυροτεχνουργικά παιδικά αθύρματα εφαρμόζονται αι εκάστοτε ισχύουσαι περί εκρηκτικών υλών διατάξεις. Καταργούμεναι Διατάξεις. Άρθρ.8.-Από της ενάρξεως ισχύος του παρόντος καταργούνται αι αναφερόμεναι εις τα πυροτεχνήματα διατάξεις του Ν.Δ. 542/1970 και του εις εκτέλεσιν τούτου υπ’ αριθ. 83/1973 Β.Δ/τος, ως και πάσα άλλη αντίθετος γενική ή ειδική τοιαύτη. Μεταβατικαί Διατάξεις. Άρθρ.9.-1.Οι κατέχοντες πάσης φύσεως κροτίδας υποχρεούνται, όπως εντός 30 ημερών από της ισχύος του παρόντος, δηλώσουν ταύτας εις την πλησιεστέραν Αστυνομικήν Αρχήν. Αι δηλούμεναι κροτίδες καταχωρίζονται εις το ειδικόν βιβλίον τηρούμενον υπό της οικείας Αστυνομικής Αρχής και φυλάσσονται υπό του δηλούντος. 2.Οι κατά την έναρξιν της ισχύος του παρόντος κάτοχοι φωτοβολίδων υποχρεούνται όπως εντός 30 ημερών από ταύτης υποβάλουν έγγραφον δήλωσιν προς την Αστυνομικήν Αρχήν της περιφερείας των, συντρεχουσών δε των υπό των διατάξεων του παρόντος νόμου οριζομένων προϋποθέσεων και υπό τους όρους τούτου, χορηγείται, τη αιτήσει των, άδεια κατοχής και εμπορίας των εν λόγω προϊόντων. 3.Αι περί εμπορίας βεγγαλικών διατάξεις του παρόντος νόμου έχουν εφαρμογήν και δια τας κατά την έναρξιν της ισχύος του παρόντος εις χείρας των κατασκευαστών ή εμπόρων ποσότητας. 4.Οι παραβαίνοντες τας διατάξεις του παρόντος άρθρου διώκονται και τιμωρούνται κατά τας διατάξεις του άρθρ. 6 παρ. 2 και 4 του παρόντος. Άρθρ.10.-Η ισχύς του παρόντος άρχεται μετά ένα μήνα από της δημοσιεύσεώς του δια της Εφημερίδος της Κυβερνήσεως. Άρθρ.2.-1.Η εισαγωγή εκ της αλλοδαπής των εν άρθρ. 1 αναγραφομένων ειδών πυροτεχνίας εξαιρέσει κροτίδων, επιτρέπεται μόνον κατόπιν αδείας της, παρά τω Εμπορικώ και Βιομηχανικώ Επιμελητηρίω Αθηνών, Επιτροπής της υπ’ αριθ. 71877/1952 αποφάσεως του τέως Συμβουλίου Εξωτερικού Εμπορίου, εκδιδομένης τη προσκομίσει πρωτοτύπου αδείας της οικείας αρμοδίας Αστυνομικής Αρχής, οριζούσης συγκεκριμένως την κατηγορίαν και την ποσότητα των εισαχθησομένων ειδών πυροτεχνίας. Η εν λόγω άδεια της Αστυνομικής Αρχής ισχύει επί έν έτος από της εκδόσεώς της. 2.Δια την εισαγωγήν φωτοβολίδων προς χρήσιν τούτων υπό των Ενόπλων Δυνάμεων δεν απαιτείται ουδεμία εκ των ανωτέρω αδειών. Κατασκευή Άρθρ.3.-1.Η εντός του Κράτους κατασκευή φωτοβολίδων, βεγγαλικών και πυροτεχνικών παιδικών αθυρμάτων επιτρέπεται μόνον κατόπιν αδείας της κατά τόπον αρμοδίας Αστυνομικής Αρχής. Η άδεια αύτη, προσδιορίζουσα λεπτομερώς το είδος των κατασκευαζομένων προϊόντων και την ποσότητα αυτών καθώς και τον χώρον εντός του οποίου πραγματοποιείται η κατασκευή, εκδίδεται κατόπιν προσαγομένης υπό του ενδιαφερομένου βεβαιώσεως του Γενικού Χημείου του Κράτους πιστοποιούντος την σύνθεσιν των υπό κατασκευήν ειδών, ως άνω, και ότι εκ της χρήσεως τούτων δεν δημιουργείται κίνδυνος δια το κοινόν ουδέ ενοχλητικός θόρυβος. Η διάρκεια ισχύος της αδείας ορίζεται ετησία. Η εν λόγω άδεια εκδίδεται μετά την χορήγησιν της κατά νόμον απαιτουμένης αδείας εγκαταστάσεως και λειτουργίας, εκδιδομένης υπό της κατά περίπτωσιν αρμοδίας Υπηρεσίας του Υπουργείου Βιομηχανίας και Ενεργείας. 2.Η εντός του Κράτους κατασκευή κροτίδων (τυποποιημένων ή αυτοσχεδίων) απαγορεύεται. Εμπορία. Άρθρ.4.-1.Η εμπορία φωτοβολίδων, βεγγαλικών και πυροτεχνικών παιδικών αθυρμάτων επιτρέπεται κατόπιν αδείας της κατά τόπον αρμοδίας Αστυνομικής Αρχής, τηρουμένων των εις τας επομένας παραγράφους όρων. Η άδεια αύτη ισχύει επί έν έτος. Η εμπορία κροτίδων απαγορεύεται. 2.Οι εισάγοντες, κατασκευάζοντες ή εμπορευόμενοι φωτοβολίδας και βεγγαλικά υποχρεούνται εις την τήρησιν βιβλίου κινήσεως των ειδών τούτων, εις ο καταχωρίζουν την εις την διάθεσίν των υπάρχουσαν ποσότητα, την πηγήν εξ ης επρομηθεύθησαν ταύτην, ως και την εξ αυτής πωλουμένην τοιαύτην μετά των στοιχείων ταυτότητος του αγοραστού, καθώς και τα στοιχεία της αδείας εισαγωγής ή κατασκευής του είδους. Τα παιδικά αθύρματα δεν καταχωρίζονται εις τα τηρούμενα ως άνω βιβλία, αλλά πωλούνται ελευθέρως. Τα εν λόγω βιβλία σελιδομετρούνται και θεωρούνται υπό της κατά τόπον αρμοδίας Αστυνομικής Αρχής. 3.Η υπό των εισαγωγέων ή κατασκευαστών φωτοβολίδων πώλησις τούτων επιτρέπεται μόνον προς τους κατόχους σκαφών θαλάσσης, ορειβάτας και κυνηγούς, ενώ η διάθεσις των βεγγαλικών επιτρέπεται άνευ περιορισμού προς το εμπόριον, υπό την απαραίτητον όμως προϋπόθεσιν ότι οι ενδιαφερόμενοι δια την αγοράν τούτων (φωτοβολίδων και  βεγγαλικών) είναι εφωδιασμένοι δι’ αδείας της  κατά τόπον αρμοδίας Αστυνομικής Αρχής. Εν  τη αδεία ταύτη μνημονεύεται η κατά την κρίσιν  της Αστυνομικής Αρχής δικαιολογουμένη,  κατά    περίπτωσιν,     ποσότης     φωτοβολίδων     ή (Αντί για τη σελ. 344,05 (α) Σελ. 344,05 (β) Τεύχος 1174-Σελ.89 βεγγαλικών. Ειδικώς προκειμένου περί φωτοβολίδων, η εν λόγω άδεια εκδίδεται κατόπιν σχετικής βεβαιώσεως της εν τη περιφερεία Λιμενικής Αρχής, του ορειβατικού ή κυνηγετικού συλλόγου κατά περίπτωσιν. 4.Οι εισαγωγείς, οι κατασκευασταί και οι έμποροι των εν άρθρ. 1 του παρόντος ειδών υποχρεούνται να εναποθηκεύουν τα είδη ταύτα εις ειδικάς αποθήκας δια τας οποίας θα πρέπει να υφίσταται άδεια εγκαταστάσεως και λειτουργίας εκδιδομένη υπό της αρμοδίας υπηρεσίας του Υπουργείου Βιομηχανίας και Ενεργείας, επιτρεπομένης μόνον της εναποθηκεύσεως εντός των καταστημάτων πωλήσεως και εις ειδικούς ανεξαρτήτους χώρους ποσότητος μέχρις 100 χιλιογράμμων κατόπιν αδείας της αρμοδίας Αστυνομικής Αρχής. Απαγορεύσεις και περιορισμοί κατοχής-χρήσεως. Άρθρ.5.-1.Απαγορεύεται απολύτως καθ’ άπασαν την Επικράτειαν η κατοχή και η χρησιμοποίησις παρ’ οιουδήποτε κροτίδων τυποποιημένων ή αυτόσχεδίων. Η κατοχή και χρησιμοποίησις φωτοβολίδων γενικώς απαγορεύεται, επιτρεπομένη εξαιρετικώς και μόνον δια τας ανάγκας των Ενόπλων Δυνάμεων και των θαλασσίων πλωτών μέσων. 2.Δια Π.Δ/τος, εκδιδομένου προτάσει του Υπουργού Δημοσίας Τάξεως, δύναται να επιβληθούν περιορισμοί κατά την καύσιν βεγγαλικών και πυροτεχνικών παιδικών αθυρμάτων, ως και η λήψις παντός προσφόρου μέτρου προς αποτροπήν οιουδήποτε εκ της καύσεως κινδύνου εις πρόσωπα και πράγματα. Δι’ ομοίου Π.Δ/τος δύναται να επιβληθούν περιορισμοί εις την συσκευασίαν και μεταφοράν φωτοβολίδων, βεγγαλικών και πυροτεχνικών παιδικών αθυρμάτων και η υποχρέωσις λήψεως αδείας παρά των Αστυνομικών Αρχών δια την εξασφάλισιν ακινδύνου μεταφοράς, ως και η τυποποίησις της παραγωγής των. Συσκευές εκτόξευσης φωτοβολίδων και κροτίδων Άρθρ.5α.-1.Η εισαγωγή, κατασκευή, εμπορία, κατοχή και χρήση συσκευών εκτόξευσης κροτίδων απαγορεύεται. 2.α.Η εισαγωγή, κατασκευή και εμπορία συσκευών εκτόξευσης φωτοβολίδων επιτρέπεται μόνον κατόπιν αδείας των αρμοδίων αστυνομικών αρχών. β.Οι έμποροι και κατασκευαστές των ανωτέρω συσκευών τηρούν βιβλία, στα οποία καταχωρούν τα στοιχεία, που αναφέρονται στο άρθρ. 4 παρ. 2 του παρόντος νόμου. γ.Η πώληση των συσκευών αυτών επιτρέπεται στις ένοπλες δυνάμεις, την ελληνική αστυνομία, το λιμενικό σώμα, τις τελωνειακές υπηρεσίες και σε πρόσωπα που κατέχουν άδεια αγοράς της αρμόδιας αστυνομικής αρχής. Άδεια αγοράς χορηγείται σε κατόχους αδειών εμπορίας των ανωτέρω ειδών και στα άτομα που αναφέρονται στο άρθρ. 4 του παρόντος. Εντός προθεσμίας 10 ημερών από την αγορά, τα άτομα που αναφέρονται στο άρθρ. 4 υποχρεούνται να ζητήσουν άδεια κατοχής από την αρμόδια αστυνομική αρχή. δ.Η κατοχή συσκευών εκτόξευσης φωτοβολίδων, από ιδιώτες που δεν κατέχουν άδεια αγοράς, απαγορεύεται. 3α.Για τη χορήγηση των προβλεπόμενων από τον παρόντα νόμο αδειών, ισχύουν οι απαγορεύσεις και οι περιορισμοί που προβλέπονται για τη χορήγηση των προβλεπόμενων από το νόμο περί όπλων και εκρηκτικών υλών αδειών. β.Επίσης, δεν χορηγούνται οι ανωτέρω άδειες σε καταδικασθέντες σε φυλάκιση για παράβαση των διατάξεων του παρόντος νόμου και των κατ’ εξουσιοδότηση αυτού εκδοθέντων δ/των, πριν από την παρέλευση 5 ετών από την έκτιση ή τη με χάρη άφεση ή την παραγραφή της ποινής και σε περίπτωση επιβολής της ποινής με αναστολή για όσο χρόνο διαρκεί η αναστολή. 4.Σε περίπτωση παραβάσεων των διατάξεων του παρόντος νόμου και των κατ’ εξουσιοδότηση αυτού εκδοθέντων προεδρικών δ/των, καθώς και του νόμου περί όπλων και εκρηκτικών, δύναται η αστυνομική αρχή να ανακαλεί ή να μην ανανεώνει τις ανωτέρω άδειες. Σελ. 344,06 (β) Τεύχος 1174-Σελ.90 5.Η εξαγωγή ή επανεξαγωγή φωτοβολίδων, βεγγαλικών, πυροτεχνικών αθυρμάτων και συσκευών εκτόξευσης φωτοβολίδων, επιτρέπεται με άδεια του Υπουργείου Εθνικής Οικονομίας που χορηγείται με σύμφωνη γνώμη του Υπουργού Δημόσιας Τάξης. 6.Φωτοβολίδες, βεγγαλικά και πυροτεχνικά αθύρματα, που καθίστανται άχρηστα ή επικίνδυνα, για οποιονδήποτε λόγο, καταστρέφονται. Ο τρόπος και η διαδικασία καταστροφής και κάθε άλλη αναγκαία λεπτομέρεια καθορίζονται με απόφαση των Υπουργών Δημόσιας Τάξης και Εμπορικής Ναυτιλίας. 7.Οι προϋποθέσεις, τα δικαιολογητικά και η διαδικασία χορήγησης των αδειών που προβλέπονται από τον παρόντα νόμο καθορίζονται με απόφαση του κατά περίπτωση αρμόδιου υπουργού». Το άρθρ. 5α προστέθηκε από την παρ. 1 του άρθρ. 30, του Νόμ. 2168/3-3 Σεπτ. 1993 (ΦΕΚ Α΄ 147), κατωτ. αριθ. 18. Σύμφωνα δε με το άρθρ. 44 του ίδιου Νόμ. 2168/93, η ισχύς του νόμου αυτού αρχίζει μετά 2 μήνες από τη δημοσίευσή του στην Εφημερίδα της Κυβερνήσεως. Κυρώσεις.

[Source: greek_legal_code_raptarchis | Tokens: 10283]